section_heading: Aranžiranje u Engleskoj
paragraph_text: U Engleskoj postoje društva ljubitelja cvijeća. Njihovi se članovi u slobodno vrijeme bave slaganjem cvijeća a stručnjaci im drže predavanja i tečajeve. Ljubitelji cvijeća posjećuju i privatne škole za slaganje cvijeća te sudjeluju u natjecanjima i izložbama. Englezi su razvili dva stila slaganja cvijeća, jedan je klasični, tipični britanski stil, a drugi je moderni. Klasični stil je formalan, pa aranžmani ostavljaju dojam strogosti. Cvjetovi se slažu u trostranu piramidu ili u široku polukružnu formu, koja je razvedena s obje strane. Aranžman za stol mora biti sa svih strana okrugao ili ovalan. Osim simetričnih slažu se i asimetrični aranžmani. Osnovni oblik asimetričnih aranžmana je polumjesec. Cvjetovi i listovi redaju se oko jedne savijene osi, a u željeni položaj dovede se pomoću škara i žica. Djeluju disciplinirano i mirno a obično se izrađuje od jedne vrste cvijeća. Osobito je važno da gotovi aranžman bude u skladu s ambijentom. Moderni stil proizlazi iz suprotnosti oblika cvjetova i grana te igre linija. Za kompoziciju u modernom stilu potrebno je nekoliko cvjetova ili grana koje se slažu linearno i rahlo.